હાલમાં અમેરિકામાં શિકાગો બૂથ સ્કૂલ ઓફ બિઝનેસ ખાતે ફાઈનાન્સના પ્રોફેસર રાજને સ્વાયત્તતા મામલે સરકારની ટીકા કરનારા ડેપ્યૂટી ગવર્નર વિરલ આચાર્યની પ્રશંસા કરી હતી. જોકે તે સાથે જ તેમણે કહ્યું હતું કે રિઝર્વ બેન્કે પણ રોકડની તંગી હળવી કરવા માટે તરલતા વધારવી જોઈતી હતી. આ રીતે તેમણે એનબીએફસી માટે નાણાકીય તરલતા હળવી કરવાની સરકારની માગણીનું સમર્થન કર્યું હતું. રાજને ઉમેર્યું કે ‘જો નાણાકીય તરલતાની સમસ્યા હોય તો સેન્ટ્રલ બેન્કે બજારમાં તરલતા પૂરી પાડવી જોઈએ અથવા ચોક્કસ મજબૂત એવી ખાનગી એન્ટિટીને તરલતા પૂરી પાડવી જોઈએ જે મુશ્કેલીમાં મુકાયેલી એન્ટિટીને નાણાકીય સહાય પૂરી પાડી શકે.